
Vai amplissimi, Jam pridem in armario auditorii classis secundae , antequam huic 
ordinandae praeessem , quum forte oculos ad supellectilem ibi repositam , vel ad 
libros adjicerem, leges quasdam conspicabar, easque non paucas, ab ipsis discipulis 
Scriptas et intus affixas, singulisque titulis mulctamr additam, tam longa poenarum 
serie paginam implente, ut conjectare fas esset, totum id juris corpus adeo non 
sustentandae disciplinae, quam pecuniae exigendae causa fuisse inventum, quae 
et revera, haud satis scio, quem in finem, sed ad geniales usus, studiose 
congerebatur. Scilicet videtis in hoc nunc meo grege, quot singula capita, tot 
legum latores, Fidem superare mea verba videntur, Verum quum, mox occasione 
data, mentionem ejus rei facerem, dicens, profecto aerarium classi peculiare inde 
vel imkrum in modum augeri debere, praesertim quod multos cernerem, eosque 
alias praestantiores, in summa incuria atque licentia versantes, quasi essent 
locupletissimi; edocuerunt me horum nonnuli: illud haud esse permagnum, 
seque ipsos, dum quantum par esset, aíllueret, istis vinculis non teneri, quippe 
qui ad se vel sponte coércendos jam suílicientes, aduita tandem et satis firma 
propago, carere posse dicerentur adminiculis, Novitios solum, mutantes adhuc, 
obstringi, exemtis tamen iis, quibus inter primores essent patroni, ipsorum causam 
in se suscipientes, Itaque primores, impunitatem sibi vindicantes, novitiis jura 
dabant, aequo animo imperium tolerantibus, quod ipsi mox aliis erant hoc jugum 
imposituri, et suo quisque tempore exactores nummorum, iidemque legunilatores 
evasuri, Mirabar, Sed rem praetermisi, ld tantum severe monui, ne qüis cujus- 
quam, me docendi vicibus fungente commissa clam pecunia multaret. Praeterea, 
si me audirent, regulas praescribere commilitonibus desisterent, quibus corporis 
valetudo in discrimen vocaretur, Ab ulterius progrediendo rationes, tam omnibus 
notae, quam nostra omnium gratia reticendae, ine detinebant, quum certe meum 
non esset, nec medicinae mihi fiducia, Sed eo officio nuper a Vobis mihi inan- 

dato, quum primum hanc classem denuo ordinandam sum ingressus, e vestigio 
discipulis pronuntiavi: ipsorum leges cunctas esse abrogandas; album armario 
refigerent, neu quidquam amplius promulgarent. Attamen paullo post, re accura- 
tius perpensa, prorsus hoc studium illis eripere dubitabam , non quod verebar, ne 
legum penuria status rerum labaret, sed quod quascunque ingenii facultates excolere, 
quam opprimere, satius esse videbatur, Quare consilio mutato, rogationes ferendi 
potestatem. iis reliqui, sanciendi vero eas jus, et decernendi reorum causas arbi- 
trium ademi, festabat, ut eos docerem, quomodo ad hujus artis tirocinium rite 
se accingerent. Sed aliis districtus negotiis, illud in commodum tempus distuli,- 
Tgitur pace Vestra primae hujus orationis meae argumentum inde repetam, ac 
demonstrabo, qualis sit legislator idoneus. In qua materia disponenda ita 
versabor, ut simpliciter pro unaquaque agendi formula utens vocabulo legis, sive 
mente tantum cogitata, sive lata, eive perlata sit, conversus ad meos familiares, 
ostendam, legislatorema esse debere integrum, justum publicae utilitatis studiosum, 
atque sapientem, 


Carissimi legumlatores, Adhuc fortasse vobis, non ignorantibus, ad ceteras artes 
recte tractandas praevia quadam disciplina maturisque viribus opus esse, ne in men- 
tem quidem venit, ad hanc etiam, quam ipsi profitemini, ut prospere succedat, per- 
multa requiri, vel adeo inaxima. ^ Quae ut sciatis, nec inauspicato tantum opus 
aggrediamini, iam animum attendite, 


Integritatem vitae requiro a legislatore, non quam quis simulat, sed veram, non 


quae ambitiosa sanctitatis specie et se et aliorum oculos fallere molitur, sed re ex- 


pertis probatam.  Sincerus, humanus, temperatus, honestus, cuiusvis culpae expers, 
nulla vitiorum. labe contaminatus esse debet, qui alis normam vivendi proponere 
conatur, .A teneris, necesse est, maximai suis moribus corrigendis operam adhi- 
buerit, atque perrexerit, et sine ulla remissione perseveraverit, —"Tantae religionis 
accepimus Numam Sabinum fuisse. Cuius fama, per universum Latium divulgata, 
Dlomanos adduxit ad illum Curibus arcessendum, ut eam morum regulam, qua ipse 


utebatur, secum commniunicaret, Tota enim eius vita per se lex erat sanctissima, 


Haec vobis quoque innocentia, morumque puritas artis suscipiendae erit principium, 


Àt vero nimis magna postulo, meque hanc artem docere simulans, ab ea potius 


deterreo, exaggerandis difficultatibus, Omnes enim mendosi sumus, et in quo nibil 

reprehendas, aegre invenias, Nonne igitur eo magis ipsos, tollere vitia humana 
gestientes, intendere vires oportet, neque putare, vos post breve temporis spatium 
jam ad summum perfectionis gradum, quem nulli mortalium attingere fas est, evece 
tos esse, quum nisi ad meliora usque pergitis, ad deteriora relabi, et aut incrementa 
capere, aut detrimentum pati cogamini? Nec tamen quidquam ad hanc futuri legis» 
latoris disciplinam ultra, quam hominis est, exposco, Immo nemini, ubi nonnun- 
quam severius, vel acrius in vos animadverto, credendum est, me minus bene de 
vobis sperare, aut parum gratos intueri animos, aliquando mihi superstites, meque 
hanc ipsam acerbitatem non vituperare, aut deponere nolle, vobis promto ad audien- 
dum ingenio me adjuvantibus. Age porro, unusquisque nostrum quotidie sponte se 
castiget, quo cuncti ad meliorem frugem vere perveniamus,  Praeibo, si me sequi 
non recusatis, Omnino enim ego vobis exemplo esse debeo, nec ulla nos aetas vin- 
dicat a nosmet emendandi necessitate, 


Sed et justum esse, legislatoris est; esse incorruptum, atque constanti voluntate 
praeditum, ut suum cuique tribuatur, vel magno, ubi aliter fieri non potest, ipsius 
damno, lniquorum hominum legibus cujusvis populi jura pessime nituntur, quia 
injustus auctor vel pro ingenio suo pravas componere solet, et verborum ambiguitate de 
industria implicatas, longisque ambagibus circumscriptas, nec non inter se contra- 
rias, ut idem judici arbitrium, ac si nulla lex sit, relinquatur, vel nonmisi inferiores 
vexat, vel certe earum imperio ipse se suosque subducit, Boni contra legumlatores 
et ad parendum ipsorum praeceptis promti senrper fuerunt, in se ipsos, quam in alios, 
severiores. Nam mon solum, quod cujusque erat, summa fide concesserunt, ut Ly. 
curgus, qui Spartanorum regnum, defuncto fratre sibi oblatum, accipere recusavit, 
flloque ejus posthumo usque ad maturos annos et vitam et haereditatem debitam 
legitimamque servavit; sed etiam extrema pati, quam legibus non obsecundare ma- 
luerunt. Charondas, quum a latronibus persequendis forte in Rheginorum concio- 
nem imprudens cum gladio venisset, id quod mortis poena proposita fieri vetuerat, 
eodem ferro ipse se interfecit, Zaleucus Locrensis, quum sanxisset lege, ut adul. 
teri coecarentur, ne ipsius quidem filio pepercit deprehenso. Ne tamen omnino 
oculis careret anima suavissima, unum illi, alterum sibi erui jussit, populo frustra 
deprecante, At ego ardua vobis exempla propono, neque vos unquam reorum ocu- 
los, nedum capita expetiistis, Immo vero nummos Bohemicos, seu- sestertios impee 
riales, nec nisi a commilitonibus recentibus, aegre initiatis, et clientela vestra desti- 

tutis, vel orbatis, indictaque causa dammandis, propter officia omissa, quae hic sin- 
gulatim recensere, et longum est et pudet, quaeque vos, illi quidem perfecti, omni- 
busque numeris absoluti, ipsi neglexistis, quippe quia jam ejusmodi nugarum eratis 
immunes, Ingeniose enim idem Zaleucus leges vestras cum aranearum textis com- 
paravit: in quae quum incidit vel musca, vel culex, capitur; sin vespa, vel apis, 
perrumpit, At vos non in aeternum texuistis, nec tantorum virorum partes vobis 
deposcitis, nec tirocinio famae celebritatem quaeritis, meque justum decet esse prio- 
rem. Concedo, manus do. lllorum auctoritas orbem terrarum implevit, vestra in 


armarii latebras se abscondidit; illorum constituta per saecula durarunt, vestrae ara- 


neae tam cito, quam nummi, hoc lepido artificio capti, interierunt, 


Verum enimvero, ut ad vocabuli vestri interpretationem uberius explanandam, 
publicae utilitatis studium conimendaturus transeam, illis ipsis auctoribus populi salus 
suprema lex erat, Nam haec est vera significatio, vis propria verbi, isque demum 
bene, atque sincera fide.populo consulturus esse putandus est, qui suas rationes rei- 
publicae commodis omnino postponere didicit. Ad quod declarandum unius tantum 
legislatoris virtutem vobis in memoriam revocabo, Neque enim permultorum ex- 
emplis opus est, nec vetustissimis antiquitatis fabulosae, Minois, Rhadamanthi, Aeaci, 
quorum judicia, decernendis inferorum: causis aptiora, ad Manes descenderunt. Sed 
ejus nomen adhuc debeo, de cujus praeceptis bona pars ex Graecia trans mare in 
duodecim Bomanorum tabulas, et ex his post longum temporis intervallum, Justi- 
niano jubente, in corpus juris civilis, atque inde in recentiorum juris pradentiam 
migrasse perhibetur, Solonis, lle eximio reipublicae amore ductus, quum Athe- 
nienses Salamina, ipsis a Megarensibus ereptam, diu necquicquam armis tentassent, 
et defatigati mortis poenam lege sanxissent, si quis hujus belli denuo suscipiendi 
mentionem faceret: tamen hanc provinciam civitati fore utilissimam ratus, simue 
lata dementia, cum maximo vitae periculo, rogationem de recuperanda Salamine et 
suasit et pertulit, duxque hujus expeditionis factus, civibus suis insulam restituit, 
posteris adhuc temporibus validum adversus barbaros munimentum, iisdemque per- 
petuum dolorem, et ad nostram usque memoriam aniseris Atticis, undique crudeliter 
vexatis, ultimum perfugium, Talis vir merito dignus existimatus est, qui leges fer- 
ret Atheniensibus, Neque spes irrita fuit, Certus enim, supremam legem statuen- 
dam esse populi salutem, extemplo fortiter foeneratorum obstitit avaritiae, poten- 
tiamque optimatum et plebis insolentiam. compescendo utrosque inter se conciliavit; 


et quo felicitati omnium prospiceretur, ipse quum imperio potiundi opportunitatem 
et divitias, tum otium vitaeque jucunditatem nihil moratus est, Quaenam vero 
vobis suprema lex fuit? pecunia. Sed jam vos ipsi, laude digni, hunc morem im- 


probastis, Utinam haec vobis mens infixa maneat, ut statuatis, multo potiora esse 
omnibus terrae divitiis. Annon meliora hic vobis quotidie praebentur? Nonne id 


saltem laboris praemium nobis contigerit, ut illis animi bonis facultates vanas, inanes, 


caducas, nec satis certo in crastinum duraturas, praeferre dediscatis? Spero, confido, 
Quodsi in posterum vos unquam pravo lucri studio deditos esse cognovero, mei non 
amplius eritis, licet summos honores adepturi sitis, Incertas autem esse opes huma- 
nas, quum alienas rerum vicissitudines spectantes, tum aerarii vestri conditionem 
intuentes, ipsi vel inviti largiemini, 

Denique, unde vobis maximopere sunt auspicia capienda, sapientem oportet esse 
legislatorem, — Solon unus e septem fuit, neque Athenienses quemquam, exiguis 
ingenii dotibus praeditum, vel leviore doctrina instructum, delecturi fuissent ad sua 
jura stabilienda, haud ita pridem experti, quanta reipublicae detrimenta legum in- 
consultus auctor inferre posset, Qui quum vel integerrimus, atque justissimus, et 
reipublicae utilitatis studiosissimus esset, consilio tamen carebat, ut imprudens leges, 
wna quidem ex parte ferret probandas, ex altera vero, rebus parum diligenter cir- 
camspectis, perniciosissimas. ^ Proclive ad errorem est genus mortalium. —Fallitur 
innocentium opinio; mentes secum abripit coecus ardor, et luxuriantis saeculi avis 
ditate adjutus deprimit, ut sua cum publicis permisceat. Etiam vos ipsi argumento 
estis, modo memineritis, Laudanda quidem. cura est vestra, prohibentium, quo mi- 
nus in auditorio mensae commaculentur, Sed obstupui, quum anno superiore unum 
e vobis viderem, mensam temerario gradu, cruribusque quam longissime divaricatis 
transgredientem, atque brachia sublata, ne caderet, librantem, utpote qui, interposita 
genibus mensa, in amborum pedum digitos erectus, simul utroque subsellio nitere- 
tur, llle quidem sic aliquamdiu sublimis pendebat, in obliquae crucis Burgundicae 
figuram decussatus. Ego vero interea, retento spiritu, silendum mihi esse arbitrabar, 
ne metu aegre se levanti accedente, aliquid mali eveniret, "Tum mihi quaerenti, 
quidnam rei esset, cur istud spectaculum ederet abominandum? mam si quid, quod 
deus averruncaret, gravius ei accideret, inultos quidem ad eum curandum praesto 
futuros, sed qui unquam) plane miederetur semel dirupto, venturum neminem. 


respondit ille: se obnoxios esse aerarii Quaestoribus. Quonam tandem crimine? si 

qui mensam, non inquinandam, vel uno pede attingerent, Cur non ab alterutro: 
latere mearet? .se utriuque prohiberi, ltaque aerario tam futili marsupiis. inhiante, 
aut poena erat luenda, aut suminum valetudinis discrimen. subeundum, Nescio, 
quis hujus tituli fuerit inventor, vetuique mihi indicari, ne pessimi exempli Quae- 
stura etiam majore cum indignatione ante oculos mihi obversaretur. Vobis autemr 
gratias ago, quod meas, tunc nondum vestri moderatoris, rationes secuti, legenr 
hanc turpem, resipiscentes ipsi sustulistis,  Dulcissimi adolescentuli, quidque 
naturae convenientér instituendum est, Nec parvum in undis navigium, mec ulla 
domus, ulla civitas, quamvis munita et opulenta, bene potest gubernari, nisi 
legibus, naturae accomumodatis, nec sapere quidquam est aliud, misi legere 
vestigia naturae, In ea verissima lex, ipsa mens divina expressa est, Hac via 
veteres omnium gentium legislatores summam laudem sunt consecuti, iidemque 
quantum inodestiae, tantum. sapientiae documentum ediderunt, ingenue professi, 
se leges suas non excogitasse, sed accepisse ab ipsis diis immortalibus, Multo 
quoque efhcacior, quam propria solertia et «eloquentia, haec erat pronuntiata 
divinae originis auctoritas, non solum ad ipsorum constitutiones firmandas, sed 
etiam ad rogationes perversorum hominum a concionibus remiovendas, quos ut 
arcerent, nihil inexpertum reliquerunt, Quid, quod Zaleucus Locrensibus prae« 
scripsit, ne quis novam ad populum ferret rogationem, nisi collo in laqueunr 


inserto, quo, silex esset rejicienda, illico strangularetur, Crudele quidem, | et 


ne quod stul- 
tum, vel ineptum, vel pravum, vel periculosum inultitudini persuaderetur, et 


a nostra humanitate alienum, — Sed cavere vir volebat peritissimus; 


Imnae 
gisque sobrius futurus fuisse credendus est, Nam ex vobis ipsis quaero, quidnamr 


certe hac conditione nenio non prudentior, et modestior, et temperantior, 


ei fuisse eventurum existimetis, qui apud ELocrenses vestrae, de mensa, uno 


passu, ultra naturae nodum immani, transgredienda legis auctor, cuni isto guttu« 


pis elidendi apparatu in populi concionem prodiisset? 


En habetis, quae requirantur, ut sit aliquis legislator idoneus, Jam enim ad 


finem orationis properandum est, Agedum explorate, quales ipsi sitis, onmibus- 
que probe consideratis, operi de integro incumbite, «et commilitones commuilitoni-- 
bus novas ferte leges,  Egomiet breve adhuc unius tabulae specimen, quod. vestro: 


nomine, vobisque imitandum adumbravi, praelegam, audiatis, 

Deum cuncta videntem ante oculos habento. Parentibus, assidua cura ad lite- 
ras adhibita, pro summis beneficiis gratos se praebento, EHonestiorum civium favo- 
rem sibi concilianto, Mores castos servanto, atque ingenua humanitate conspicui 


sunto, Exempla deteriora ne sequuntor, In ignaviam delapsos, vel propter ferita- 
tem invisos, vel pravis libidinibus pollutos ne imitantor. Pudoris, probitatis, indu- 
striae atque eruditionis laude insignes intenta opera aemulantor; seque invicem hor- 
tantor. In posterum providento. st pecuniae et lucri studium a Musarum limi- 
nibus quam longissime abesto. Sanitatem mentis atque corporis incolumitatem quam 
vigilantissime tuentor. Satis ad discendum parati et instructi maturo tempore scho- 
las frequentanto, iisque intento ad docentis sermonem animo intersunto, remotoque 
garrulitatis et nugarum strepitu rite sedati; suoque loco cuncti sedento, nec nisi 
necessitate cogente domi remanento. Si quis secus fecerit, opprobrium esto. Publi- 
cis et scholae et patriae legibus parento, neu quis rogationem illis contrariam scri- 
bito. Ast aequa jura omnibus sunto, neve quisquam inferioribus iniquus esto, neve 
imbecilliorem laedito, Quod quis harum rerum migraverit, ignominia esto. 


Verae 
virtutis studiosi et sinceri sunto. Alienas laudes sibi ne asserunto. Specimina lite- 
raria sine fraude exhibento, neve ex aliorum operibus pro suo quidquam  exscri- 
bunto, Qui sublato aliunde ornatu superbiens nimium confsos deceperit, dedecus 
esto, Bonam gymnasii famam pro virili usque augento, De artium liberalium 
palma amice inter se certanto, modestique sunto, et pio animo praeceptoribus suis 


obtemperanto, 


Hunc in modum scribite, Nam si quis tales, aut earum similes rogationes tule- 
rit, egomet ipse, ut perferantur, suasor atque defensor ero, fidemque do, neminem 
esse rursus leges vestras abrogaturum, easque in perpetuum ratas, sanctasque per- 
mansuras, 

